Első válogatott meccsét 2014. október 29-én játszotta Miskolcon, az Európa-bajnoki selejtezősorozat első fordulójában Portugália ellen, amelyen kezdőként lépett pályára az azon a mérkőzésen a magyar válogatott szövetségi kapitányaként bemutatkozó Talant Dujsebajev csapatában. A magyar válogatottal kiharcolta a részvételt a 2016-os Európa-bajnokságra, amely az első felnőtt válogatott tornája volt. A 2020-as Európa-bajnokságon 32 góljával a magyar válogatott legeredményesebb játékosa volt, és bekerült a torna All Star-csapatába is.